**proiecții**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ceasul blocat între oglinzi-

magul șterge

semnele căderilor

\*funinginea

din arderea simbolurilor ascunde

ceasul blocat între oglinzi

fructele temerilor-

impulsul somnului

schimbă arhitectura nisipurilor

\*cerșetoarele aduc pe talgere

fărâme din visele întunericului:

fructele temerilor

peste tot schelete de păsări -

privirile modelează din lut

duioșia

\*ploi alungate de țânțari

pun sub obloc blândețea:

peste tot schelete de păsări

dezbrăcat de temeri

la vederea mării

redat țărmului inocenței

\*depărtata copilărie

mai aproape de mal

dezbrăcat de temeri

plictiseli în plasa exilului-

trepte spre un cer senin

netulburat de patimi

\*liste de prețuri

plutesc pe apele năravurilor-

plictiseli în plasa exilului